પ્રશ્નોત્તરી કાળ વખતે ચર્ચામાં આવેલા આ પ્રશ્નનો રાજકીય જવાબ આપતા નાયબ મુખ્યમંત્રીએ જણાવ્યું હતું કે પશ્ચિમ રેલવેનું વડું મથક અમદાવાદ ખાતે ખસેડવાની માગણી બાબતે યુપીએ સરકાર વખતે પાયો જ ખોટો, ગુજરાત વિરુદ્ધનો નંખાયો છે, યુપીએ વખતે આ મુદ્દે બે વાર ઘસીને ના પાડી કેન્દ્ર સરકારે જણાવી દીધું છે કે, મુંબઇમાં દાયકાઓથી વ્યવસ્થા, ઇન્ફ્રાસ્ટ્રક્ચર્સ ગોઠવાયેલું છે અને ત્યાં બીજાં રાજ્યો માટે રેલવેની વ્યવસ્થા હોઇ અમે અમદાવાદ ખાતે પશ્ચિમ રેલવેનું વડું મથક ખસેડવા માગતા નથી, પોઝિટિવ રીતે ગાડી ચાલી હોત તો આ પ્રશ્ન ક્યારનોય ઉકેલાઇ ગયો હોત, આમ છતાં અમારી સરકાર આ પ્રશ્ન ઉકેલવા પ્રયત્ન કરી રહી છે, કેમ કે હવે તો બુલેટ ટ્રેન પ્રોજેક્ટ પણ આવી રહ્યો છે, એમ નાયબ મુખ્યમંત્રીએ જણાવ્યું હતું.